Борисов: Поставих всички въпроси. За тракийците – също! – Свободно слово
Борисов: Поставих всички въпроси. За тракийците – също!
26.03.2018 admin Политика 0
Поставих всички въпроси, които се искаха – и за тракийските бежанци – също.
Това заяви премиерът Бойко Борисов в началото на пресконференцията след разговорите във Варна.
Това го казвам за българските медии, обърна с усмивка към журналистите в специално построената шатра Борисов.
Надявам се до юни месец да имаме повторна среща ЕС-Турция, продължи Бойко Борисов.
„Още веднъж да благодаря на председателя Туск, Юнкер и Ердоган за конструктивната среща във Варна. Една среща, която беше заредена с голямо напрежение. Събитията в света се редят в различни посоки и то не позитивни. Благодарен съм и на тримата, че се опитахме да говорим около това, което ни обединява. Поставихме всички теми. Като се почне от тракийските бежанци, изселници и всичко това във вътрешен план, съм го поставил“, каза още премиерът заяви Борисов. Той изрази надежда до юни да има повторна такава среща и да чистят темите, които от много десетилетия не са решавани и не са поставяни.
Всички участници в срещата ЕС – Турция: Борисов, Доналд Туск, Жан-Клод Юнкер и Таийп Ердоган, застанаха заедно пред медиите.
След тези няколко встъпителни думи Борисов даде думата на председателя на Европейския съвет Доналд Туск.
В края на пресконференцията Борисов взе думата отново. Той благодари на колегите си от Европейския съвет, че единодушно са подкрепили срещата във Варна. Целият свят разбра къде е Варна, каза Борисов.
Най-важното, което България си беше поставила за цел – да гарантира външната си граница, която е граница и на Шенген и Европейския съюз, е изпълнена, подчерта Борисов.
И сподели, че освен темите за тракийците, на които са държали от опозицията, е поставил и въпроса за арестуваните гръцки военни – помолил го неговият гръцки колега Алексис Ципрас. Сега ще го информирам, добави Борисов.
Дори и труден, наличието на диалог е добре. Това, че се усмихнаха и си заговориха за миналото на човешки език, е добре. Мирът е най-ценното нещо. Турция е на нашата граница, след нея са Сирия и Ирак. Те са много по-близко (до войната), отколкото са в Брюксел, подчерта Бойко Борисов. И разказа, че Туск и Ердоган си спомнили как някога са играли футбол и си били дуспи.